ভগত রাম তলোয়ার

ভগত রাম তলোয়ার (১৯০৮—১৯৮৩), ছিলেন  ভারতীয় উপমহাদেশের ব্রিটিশ বিরোধী স্বাধীনতা আন্দোলনের এক অজানা এবং রোমহর্ষক চরিত্র, যিনি দ্বিতীয় বিশ্বযুদ্ধের সময় নিজের জীবনের ঝুঁকি নিয়ে এক সাথে পাঁচটি ভিন্ন ভিন্ন দেশের হয়ে গুপ্তচরবৃত্তি করেন রহমত খান ছদ্মনামে নেতাজী সুভাষচন্দ্র বসুর বিশ্বস্ত সঙ্গী হয়ে সুভাষকে ব্রিটিশ ভারত থেকে আফগানিস্তান হয়ে জার্মানি পৌঁছাতে সাহায্য করেন। বিশ্বের একমাত্র 'কুইন্টুপল এজেন্ট' ভগত রামকে ব্রিটিশ গোয়েন্দারা কোডনেম দিয়েছিল - 'সিলভার'।

 প্রাথমিক জীবন এবং পরিবার 
ভগত রাম তলোয়ার  ব্রিটিশ ভারতের  উত্তর-পশ্চিম সীমান্ত প্রদেশের  মর্দান জেলার জলন্ধরের অধুনা  পাকিস্তানের খাইবার পাখতুনখোয়া ছোট্ট সামন্ত গ্রামের এক হিন্দু খত্রী পরিবারে জন্মগ্রহণ করেন। পিতা লালা গুরুদাস মাল এবং মাতা শ্রীমতী মথুরা দেবী। তাদের পাঁচ পুত্রসন্তানের জ্যেষ্ঠ ছিলেন ভগত রাম। অন্যান্যরা ছিলেন, কিশোরী লাল তলোয়ার, হরি কিষাণ তলোয়ার , যমনা দাস তলোয়ার এবং অনন্ত রাম তলোয়ার। পিতা গুরুদাস মাল ছিলেন একজন শিকারী। তিনি সন্তানদের তীরন্দাজ প্রশিক্ষণ দেন বিদেশী শ্বেতাঙ্গ শাসকদের সমস্ত নিষ্ঠুর নীতির বিরুদ্ধে ঘৃণা জাগিয়ে তোলেন। সমগ্র তলোয়ার পরিবারের সকল সদস্যই বাদশা খান তথা সীমান্ত গান্ধীর নেতৃত্বে খুদাই খিদমতগারের একনিষ্ঠ অনুসারী ছিল । 
থাম্ব|ভগত রাম তলোয়ারের মাতাপিতা শ্রীমতী মথুরা দেবী ও লালা গুরুদাস মাল
ভগত রাম ভারতের স্বাধীনতা সংগ্রামে সক্রিয় ভূমিকা পালন করেন। ব্রিটিশ গোয়েন্দাদের কাছে তা পরিচিতি ছিল সিলভার নামে। তিনি  উত্তর-পশ্চিম সীমান্ত প্রদেশের কৃষক নেতা ছিলেন। তিনি  ব্রিটিশ ভারতের শ্রমিক ও কৃষক দলের সক্রিয় সদস্যও ছিলেন।

ভগত রাম তলোয়ারের ভ্রাতা হরি কিষাণ তলোয়ার (১৯০৮ -১৯৩১) পাঞ্জাবের ব্রিটিশ গভর্নর স্যার জিওফ্রে ডি মন্টমোরেন্সিকে হত্যার চেষ্টার জন্য ব্রিটিশরা তাকে দোষী সাব্যস্ত করে এবং ১৯৩১ খ্রিস্টাব্দের ৯ জুন ফাঁসি দেয়। 

 কুইন্টুপল এজেন্ট 
ভগত রাম তলোয়ার নেতাজি সুভাষ চন্দ্র বসুর বিশ্বস্ত সঙ্গী ছিলেন । কলকাতার এলগিন রোডের বাড়িতে গৃহবন্দী অবস্থায়  সুভাষ । ১৯৪১ খ্রিস্টাব্দের ১৬ জানুয়ারির মধ্যরাতে সুভাষের গৃহবন্দী অবস্থা থেকে কলকাতা থেকে পেশোয়ার হয়ে কাবুল পর্যন্ত বিপজ্জনক যাত্রায় কালা ও বোবা পীরের বেশে ও তার পর চল্লিশ দিনের বেশি কাবুলে সঙ্গী ছিলেন তিনি। তারপর অবশ্য নেতাজি জার্মানি পৌঁছান। ভগত রাম তলোয়ার যে আসলে তখন কমপক্ষে চারটি দেশের (জার্মানি, জাপান, সোভিয়েত রাশিয়া এবং ব্রিটিশ ভারত) গুপ্তচর ছিলেন, তা সুভাষচন্দ্র বসুর অজানা ছিল।  জেমস বণ্ডের স্রষ্টা ইয়ান ফ্লেমিংয়ের ভাই পিটার ফ্লেমিং ছিলেন তার নিয়ন্ত্রক তথা হ্যান্ডলার ।

প্রথমে সুভাষচন্দ্র বসু ভগত রামকে ইতালীয়দের সাথে কাজ করার দায়িত্ব দেন। কিন্তু কিছুদিন পরেই তিনি জার্মানির হয়ে কাজ শুরু করেন। অ্যাডলফ হিটলারের নাৎসি বাহিনী এবং ইতালির মুসোলিনি উভয়েই ভগত রামকে বিশ্বাস করত এবং প্রচুর অর্থ দিত।

কিন্তু যখন হিটলার ১৯৪১ খ্রিস্টাব্দের ২২ জুন সোভিয়েত ইউনিয়ন আক্রমণ করার জন্য অপারেশন বারবারোসা শুরু করেন, তখন কমিউনিস্ট ভগত রাম সোভিয়েত ইউনিয়নের হয়ে কাজ শুরু করেন। তিনি নাৎসিদের ভুল তথ্য দিয়ে বিভ্রান্ত করত আর সোভিয়েত ইউনিয়নে গোপন খবর পাচার করত। ব্রিটিশদের কাছ থেকে তথ্য নিয়ে আজাদ হিন্দ ফৌজের কাছে পাঠাতেন। আবার জার্মানদের ভুল তথ্য দিয়ে মিত্রশক্তির সুবিধা করে দিতেন।

অকুতোভয় ভগত রামের রোমাঞ্চকর ক্রিয়াকলাপ আর অবিশ্বাস্য জীবনের উদ্দেশ্য ছিল সবদিকের সামঞ্জস্য রেখে ভারতের স্বাধীনতার জন্য পরাশক্তিগুলোকে একে অপরের বিরুদ্ধে ব্যবহার করা। পাঁচ বছর ধরে ভগত রাম পাঁচ দেশের গুপ্তচর হিসাব দ্বৈত আনুগত্যে বিভিন্ন দেশের কাছ থেকে অর্থ ও সামরিক পদক (যেমন জার্মানির আয়রন ক্রস) গ্রহণ করেছেন, কিন্তু তাঁর মূল আনুগত্য ছিল দেশের প্রতি। তিনি নাৎসী ও অক্ষ শক্তিকে মিথ্যা তথ্য সরবরাহ করতেন।

১৯৭৩ খ্রিস্টাব্দে কলকাতার নেতাজি ভবনে নেতাজি রিসার্চ ব্যুরো আয়োজিত দেশবিদেশের ঐতিহাসিকদের প্রথম আন্তর্জাতিক সম্মেলনে ভগত রাম আমন্ত্রিত অতিথি হিসাবে যোগ দেন এবং ‘নেতাজির সঙ্গে পঞ্চান্ন দিন’ শীর্ষক বক্তব্য পেশ করেন। 

১৯৪৭ খ্রিস্টাব্দে দেশভাগের পর তিনি ভারতে চলে আসেন। ১৯৮৩ খ্রিস্টাব্দে ৭৫ বৎসর বয়সে তাঁর মৃত্যু হয়।

আরো পড়ুন



 তথ্যসূত্র 

বিষয়শ্রেণী:দ্বিতীয় বিশ্বযুদ্ধের ভারতীয় ব্যক্তি
বিষয়শ্রেণী:সুভাষচন্দ্র বসু
বিষয়শ্রেণী:ব্রিটিশ ভারতের বন্দি ও আটক
বিষয়শ্রেণী:ভারতীয় বিপ্লবী
বিষয়শ্রেণী:১৯৮৩-এ মৃত্যু
বিষয়শ্রেণী:১৯০৮-এ জন্ম